पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोविड-19 के दूसरे चरण में ऑक्सीजन की कमी झेल रहे जिलेवासियों के लिए एक बड़ी राहत वाली खबर सामने आई है। ऑक्सीजन की समस्या को दूर करने के लिए सांसद चंदेश्वर प्रसाद चंद्रवंशी ने अपनी विकास निधि से जहानाबाद सदर अस्पताल में ऑक्सीजन प्लांट लगाने का निर्णय लिया है। इसके लिए उन्होंने जिला पदाधिकारी को अनुशंसा पत्र देते हुए जल्द से जल्द अस्पताल परिसर में ऑक्सीजन प्लांट लगाने का निर्देश दिया है ताकि जिले वासियों को जल्द से जल्द इसका लाभ मिल सके।
इसके अतिरिक्त सांसद ने प्रधानमंत्री को पत्र लिखकर प्रधानमंत्री केयर फंड से जहानाबाद सदर अस्पताल में एक अलग से ऑक्सीजन प्लांट लगाने का अनुरोध किया है। प्रधानमंत्री को लिखे पत्र में सांसद ने जहानाबाद जिले के पिछड़ेपन और ऑक्सीजन की समुचित व्यवस्था नहीं रहने का उल्लेख करते हुए कहा है कि सदर अस्पताल में ऑक्सीजन प्लांट लगने से उनके संसदीय क्षेत्र जहानाबाद व अरवल जिले के अलावा अतरी विधानसभा क्षेत्र के लोगों को इसका लाभ मिल सकेगा। इधर, जदयू के मुख्य प्रवक्ता दिलीप कुशवाहा ने सांसद की इस पहल की प्रशंसा की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn